Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 717

5. Irodalmi ismeretek A) Szerzők és művek Életművek Petőfi Sándor, Arany János, Ady Endre, Babits Mihály, Kosztolányi Dezső, József Attila. Életmű: az életút jelentős állomásai, lokális és regionális kötődések, az alkotói pálya főbb tényei, összefüggései, kötetek vagy művek keletkezéséhez kapcsolódó ismeretek (pl. meghatározó hatások, a mű korabeli fogadtatása, világirodalmi párhuzamok, adaptációk). Főbb művek, kötetek, kötetkomponáló elvek (pl. ciklusok, témák, motívumok). Néhány mű beható szövegismereten alapuló értelmezése, kapcsolatok a művek között (visszatérő kérdések, témák, motívumok; hangvétel, műfaji-formai sajátosságok). Az életművet leíró, minősítő legfőbb jellemzők. A szerző utóélete, helye és hatása az irodalmi hagyományban. Memoriterek. Szerző és művének beható ismerete Katona József: Bánk bán, Vörösmarty Mihály: Csongor és Tünde, Madách Imre: Az ember tragédiája, két-két magyar regény a XIX. század, a XX. század első, a XX. század második felének irodalmából. Szerző és műve: a mű keletkezésének jellemző tényei és összefüggései, forrásai, a téma, a kompozíció, a motívumok, a nyelvhasználat összefüggései, a mű értelmezése. A műnemi, műfaji sajátosságok összefüggése a korszak szellemi és stílusirányzataival, a szöveg motivikus kapcsolatai, a felvetett kérdések (pl. etikai, esztétikai, filozófiai) elmélyítése; a mű fogadtatása; világirodalmi párhuzamok. Memoriterek. Szerzői portrék Janus Pannonius, Balassi Bálint, Csokonai Vitéz Mihály, Berzsenyi Dániel, Kölcsey Ferenc, Vörösmarty Mihály, Jókai Mór, Mikszáth Kálmán, Móricz Zsigmond, Radnóti Miklós, Illyés Gyula, Szabó Lőrinc. A felsorolt 12 szerző portréja. Szerzői portré: az alkotói pálya, az életmű legfontosabb jellemzői, összefüggésben a korszak szellemi és stílusirányzataival. Értelemszerűen min. három-négy lírai és/vagy egy-két epikai alkotás szövegismereten alapuló többszempontú elemzése, értelmezése. 2001/70. szám Témakörök / Képességek Követelmények Szerzők és művek a magyar irodalomból Zrínyi Miklós, Pázmány Péter, Mikes Kelemen, Krúdy Gyula, Karinthy Frigyes, Juhász Gyula, Tóth Árpád, Ottlik Géza, Weöres Sándor, Örkény István, Németh László, Márai Sándor, Pilinszky János. Választandó legalább tíz szerző a felsoroltak közül. Az adott szerző két-három lírai és/vagy egy-két epikai művének elemző bemutatása, értelmezése az életművel való összefüggésben is. Szerzők és művek a kortárs irodalomból Két, választás szerinti szerző a közelmúlt irodalmából (pl. Nagy László, Nemes Nagy Ágnes, Szilágyi Domokos, Vas István) vagy a kortárs irodalomból. Az adott szerző két-három lírai és/vagy egy-két epikai művének bemutatása, értelmezése az életművel és a korszak irányzataival való összefüggésben is. Világirodalom Az európai irodalom alapvető hagyományai: az antikvitás (görög-római irodalom és mitológia) és a Biblia. A következő korszakok jellemzőinek ismerete és (a barokk kivételével) korszakonként legalább két-két mű bemutatása: középkor, reneszánsz, barokk, felvilágosodás, romantika, a XIX. század második fele, avantgárd és a XX. század első fele, a XX. század második fele és kortárs világirodalom (pl. Közép-Európa népeinek irodalmából). Néhány korszak vagy kiemelkedő szerző az európai színház történetéből. B) Értelmezési szintek, megközelítések Irodalomtörténet Korok, korszakok, irányzatok, életművek, művek bemutatása, elemzése, értékelése. Az irodalom körébe tartozó jelenségek időrendi áttekintése, jellemző összefüggések értelmezése az olvasott szerzők és művek köréből. Magyar irodalomtörténeti, művelődéstörténeti korszakok, folyamatok. Az irodalmi élet, az irodalom intézményei, a főbb tények ismerete az olvasott szerzőkkel, művekkel összefüggésben. Az írói életút, a pályakép mint irodalomtörténeti tény, mint hivatkozási alap, mint későbbi újraértelmezések tárgya — bizonyítás példával, érvekkel. Szövegekben a jellemző irodalmi hagyomány felismerése. Korszakok, stílustörténet Különböző művészeti ágak (pl. zene, építészet, képzőművészet, színház- és filmművészet) azonosságai és kölcsönhatásai; világszemlélet, filozófia, életforma koronkénti meghatározottságai és művészi megjelenései. Legalább két korszak két-három művészeti ágának, tematikus, kifejezésmódbeli hasonlóságainak, különbségeinek bemutatása a lehetséges és szükséges világszemléleti, etikai, esztétikai utalásokkal (pl. antikvitás, középkor, romantika, avantgárd, századforduló, kortárs kultúra, ifjúsági szubkultúra). Egy-egy korszak összehasonlítása (pl. klasszicizmus, romantika). Művészeti ágak egymásra hatásának példái (pl. Az ember tragédiája illusztrációi; írók zenei, képzőművészeti írásai). Témák, motívumok Életművek és műalkotások gondolati, tematikus, motivikus egyezéseinek és különbségeinek összevetése. A térben és időben közeli, illetve távoli műveket összekötő tematikus, motivikus összefüggések (pl. hasonlóságok, párhuzamosságok, nyilvánvaló utalások) felismerése, szerepének, jelentésének megértése és megfogalmazása. Témák, motívumok, elterjedt toposzok, archetípusok hosszmetszetszerű feltárása és meggyőző előadása, érvekkel, példákkal. Egy-egy szépirodalmi mű, egy-egy esszé témahálózatának, motívumainak továbbélése — bizonyítás példákkal. Az intertextualitás egy-egy példájának bemutatása (pl. a kortárs irodalomból). 2001/70. szám Témakörök / Képességek Követelmények Műfajok, poétika Különböző korokban keletkezett, azonos műfajú alkotások poétikai szempontú összevetése, történeti változásainak vizsgálata. Az összehasonlításban alkalmazott fogalmak megválasztásának indoklása. Műfajteremtő művek, egy-egy magyar és világirodalmi példa és e szempontú bemutatása. Egy-egy műfaj története, összehasonlító végigkísérése hosszabb-rövidebb történeti folyamatban (pl. elégiák, epigrammák a magyar irodalomban; az antik és a shakespeare-i tragédia; regénytípusok). Az irodalom határterületei A tömegkultúra, a szórakoztató irodalom hatáskeltő eszközei, megítélése; a vizualitás térnyerése — példák, nézőpontok, érvek, ellenérvek a múltból és a kortárs kultúrából (pl. bohóctréfa, commedia dell arte, burleszk, adomák, anekdoták, dalszövegek). Az adaptáció, az átírás jelenségei és jellemzői. Regionális kultúra Tájékozottság a régió, a település kulturális, irodalmi múltbeli és jelen hagyományaiban (pl. folklór, művelődéstörténet, irodalomtörténet; múzeum, színház, civil társaságok, egyletek). A tájhoz, a régióhoz, a településhez kötődő szerzők. Régiók, tájak, iskolák hagyományainak irodalmi alkotásokban való megjelenítése.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes